Cobol

:*Iste articlo ye sobre o elemento quimico dito *'Cobol**. Ta o lenguache de programación informatica se veiga [[COBOL]].''



O **cobol** (de l'[[idioma alemán|alemán]] ''[[Kobold]]'', esprito d'a [[mitolochía chermanica]]) ye un [[elemento quimico]] de [[numero atomico]] 27 y simbolo **Co*' situau en o grupo 9 d'a [[tabla periodica d'os elementos]]. O cobol ye un [[metal]] duro, ferromagnetico, de color blanca azulenca. A suya [[temperatura de Curie]] ye de 1.388 [[Kelvin|K]]. Por un regular se troba chunto con o [[níquel]], y toz dos gosan fer parti d'os [[meteorito]]s de fierro. Ye un [[elemento quimico esencial]] ta os [[mamifero|mamifers]] en chicotas cantidaz. O Co-60, un radioisotopo de cobol, ye un important trazador y achent en o tractamiento d'o [[cáncer]]. O cobol metalico ye comunament constituyiu d'una mezcla de dos formas alotropicas con estructuras cristalinas hexagonal y cubica centrada en as caras estando a [[temperatura de transición]] entre as dos de 722 K. Presenta estaus d'oxidación baixos. Os compuestos en os que o cobol tien un [[estau d'oxidación]] de +4 son poco comuns. O estau d'oxidación +2 ye muit frecuent, asinas como o +3. Tamién bi ha complexos importants con o estau d'oxidación +1.

== Aplicacions ==
* [[Aliación|Aliacions]] entre las que cal destacar as [[superaliación|superaliacions]] emplegadas en [[turbinas de gas|turbinas de gas d'aviación]], aliacions resistents a la [[corrosión]], [[acero rapedo|acers rapedos]], y [[carburo]]s cementaus y ainas de [[diamant]].
* [[Imant]]s ([[AlNiCo]]) y [[cinta magnetica|cintas magneticas]].
* [[Catalisi]] d'o [[petrolio]] y industria quimica.
* Recubrimientos metalicos por [[deposición electrolitica]] por o suyo aspecto, dureza y resistencia a la oxidación.
* [[Ixecant]] ta [[pintura]]s, [[verniz|vernices]] y [[tinta]]s.
* Recubrimiento base d'[[esmalte vitrificau|esmaltes vitrificaus]].
* [[Pigmento]]s (cobol azul y cobol verde).
* [[Electrodo]]s de [[batería electrica|baterías electricas]]
* Cordons d'acero de [[pneumatico]]s.
* L'[[isotopo]] Co-60 se fa servir como fuent de [[radiación gamma]] en [[radioterapia]], [[Esterilización (microbiolochía)|esterilización]] d'alimentos ([[pasteurización]] freda) y [[radiografía]] industrial ta o control de calidat de metals.

== Rol biolochico ==
O cobol en chicotas cantidaz ye [[oligoelemento|esencial]] ta numerosos organismos, incluyius os humans. A presencia de cantidaz entre 0,13 y 0,30 [[parti por millón|ppm]] en a tierra amillora ostensiblement a salut d'os animals de pasto. O cobol ye un component central d'a [[vitamina B12]] ([[cianocobalamina]]).

== Abundancia y obtención ==

O metal no se troba en estau nativo, sino que en diversos [[mineral]]s, razón por a que se quita usualment chunto con atros productos, mas que mas como subproducto d'o [[níquel]] y l'[[arambre]]. As prencipals menas de cobol son a [[cobaltita]], [[eritrina]], [[cobaltocalcita]] y [[skutterudita]].

Os mayors productors de cobol son [[China]], [[Zambia]], [[Rusia]] y [[Australia]]. En o [[termin municipal]] de [[Sant Chuan de Plan]] bi habió una mena de skutterudita u esmaltita amán d'o [[barranco d'el Sen]] y o puesto encara se diz *El Cobol''. Esta mena fue ubierta y explotada por os alemans en o sieglo XVIII. La esmaltita de Chistau ye chunto con atros minerals de cobol como a cobaltita y eritrina.

## Compuestos
A causa d'os diversos estaus d'oxidación que presenta, bi ha un abundant numero de compuestos de cobol. Os oxidos CoO (temperatura de Neel 291 K) y Co3O4 (temperatura de Neel 40 K) son os dos antiferromagneticos a baixa temperatura.

## Articlos relacionatos
* Azul cobol

## Referencias

## Vinclos externos

*  Enciclopedia Libre - Cobol.
*  Los Alamos National Laboratory - Cobol.
*  webelements.com - Cobol.
*  [environmentalchemistry.com - Cobol.
*  https://web.archive.org/web/20040621074758/http://www.caro-acro.ca/caro/educ/publ/vig/vignettes/cobalt/Interactions.pdf Londres celebra 50 anyos de Radioterapia con Cobol-60 (pdf).